18. ΑΠΟΦΑΣΙΣ ΥΠΟΥΡΓΟΥ ΕΡΓ ΑΣΙΑΣ Αριθ. 33120/2193 της 4 Απρ./23 Μαΐου 1966 (ΦΕΚ Β΄  316) Περί τροποποιήσεως, συμπληρώσεως και κωδικοποιήσεως των υπουργικών αποφάσεων, περί δώρου λόγω εορτών των εις τας φορτ/κάς εργασίας ασχολουμένων. Έχοντες υπ’ όψιν: 1)Τας διατάξεις του άρθρ. 24 του Νόμ. 3239/55 «περί τρόπου ρυθμίσεως των συλλογικών διαφορών εργασίας, συστάσεως Γνωμοδοτικού Συμβουλίου Κοινωνικής Πολιτικής και τροποποιήσεως και συμπληρώσεως διατάξεων ενίων εργατικών Νόμων. 2)Την ανάγκην τροποποιήσεως, συμπληρώσεως και κωδικοποιήσεως εις ενιαίον κείμενον των διατάξεων των ισχυουσών Υπουργικών αποφάσεων περί δώρου λόγω εορτών των εις τας φορτοεκφορτωτικάς εργασίας ασχολουμένων. 3)Σύμφωνον γνώμην του Εθνικού Γνωμοδοτικού Συμβουλίου Κοινωνικής Πολιτικής ληφθείσαν κατά την συνεδρίασιν αυτού της 3.3.66. αποφασίζομεν: Τροποποιούντες, συμπληρούντες και κωδικοποιούντες εις ενιαίον κείμενον τας υπ’ αριθ. 23845/30.8.51 και 25965/19.5.52 κοινάς αποφάσεις των Υπουργών Οικονομικών, Εργασίας και Εμπορικής Ναυτιλίας, τας ταυταρίθμους τούτων  Σελ. 424,04(β) Τεύχος 1095-Σελ. 68 εγκυκλίους και την υπ’ αριθ. 54151/16.10.1958 κοινήν εγκύκλιον των αυτών ως άνω Υπουργών «περί δώρου λόγω εορτών των εις τας φορτ/κάς εργασίας ασχολουμένων», «περί προσαρμογής ποσοστού προσαυξήσεως των φορτ/κών δικαιωμάτων, λόγω δώρου εις 10%» και «περί διαθέσεως χρηματικών ποσών εκ του Κεφαλαίου Δώρου εορτών φορτ/κών», ορίζομεν εφεξής τας διατάξεις ταύτας εις ενιαίον κείμενον ως ακολούθως: 1.Προς απόληψιν της λόγω δώρου εορτών Χριστουγέννων και Πάσχα, παρεχομένης εις τους λοιπούς μισθωτούς εκτάκτου παροχής και παρά των εις τας φορτοεκφορτωτικάς εργασίας ασχολουμένων εργατών πάσης κατηγορίας, ήτοι φορτοεκφορτωτών, εργατών Κομιστικής Υπηρεσίας Τελωνείων, αρχιεργατών, σημειωτών και φυλάκων εμπορευμάτων των λιμένων και πόλεων όπου η αμοιβή αυτών καθορίζεται κατά τα άρθρ. 37 και 39 του Νόμ. 3239/55, αίτινες αμείβονται κατά μονάδα εργασίας και στερούνται μονίμου εργοδότου, επεβάλλομεν προσαύξησιν επί των ισχυόντων εκάστοτε τιμολογίων αμοιβής αυτών κατά ποσοστόν 10% ήτοι την θεσπισθείσαν δια των κωδικοποιουμένων κοινών αποφάσεων. 2.Η υπό της προηγουμένης παραγράφου οριζομένη προσαύξησις, βαρύνει τον οιονδήποτε υπόχρεον εις την καταβολήν των τιμολογίων των εν αυτή οριζομένων κατηγοριών εργαζομένων εις τας φορτ/κάς εργασίας και συνεισπράττεται μετά της εργατικής αμοιβής παρά του εντεταλμένου την είσπραξιν ταύτην οργάνου δια των ιδίων τριπλοτύπων ή πενταπλοτύπων αποδείξεων. 20.Η.α.18 Φορτοεκφορτώσεις 3.Κατά χρονικά διαστήματα οριζόμενα δι’ αποφάσεως της οικείας Επιτροπής ρυθμίσεως Φορτ/σεων ουχί πάντως ανωτέρα του επταημέρου, το υπεύθυνον όργανον εισπράξεως των φορτοεκφορτωτικών δικαιωμάτων και της υπό της παρ. 1 της παρούσης οριζομένης προσαυξήσεως, υποχρεούται να προσκομίζη προς έλεγχον εις τον Πρόεδρον της Επιτροπής Ρυθμίσεως Φορτ/σεων ή εις τον παρά της Επιτροπής ταύτης οριζόμενον υπάλληλον, τα εκδοθέντα τριπλότυπα ή πενταπλότυπα εισπράξεως των φορτ/κών δικαιωμάτων μετά συνοπτικής καταστάσεως, παραδίδων άμα και τα βάσει τούτων εισπραχθέντα εκ της προσαυξήσεως λόγω δώρου χρηματικά ποσά, και λαμβάνον παρ’ αυτού σχετικήν απόδειξιν εκ διπλοτύπου βιβλίου ηριθμημένου και δεόντως θεωρουμένου υπό του Προέδρου της Επιτροπής Ρυθμίσεως φορτ/σεων. Εις την εν λόγω απόδειξιν δέον να αναγράφωνται ολογράφως και αριθμητικώς τα πραγματοποιηθέντα εργατικά δικαιώματα, κεχωρισμένως δε το εκ της προσαυξήσεως 10% λόγω δώρου αναλογούν και εισπραχθέν χρηματικόν ποσόν, ως και το χρονικόν διάστημα εις ο αντιστοιχούν. 4.Ο Πρόεδρος της Επιτροπής Ρυθμίσεως Φορ/σεων ή ο παρά της Επιτροπής ταύτης οριζόμενος υπάλληλος, υποχρεούται άμα τη εισπράξει της υπέρ δώρου εορτών προσαυξήσεως να καταθέση ταύτην αυθημερόν ή το αργότερον την πρωΐαν της επομένης, εις το εν τη οικεία πόλει κατάστημα ή Υποκατάστημα της Τραπέζης της Ελλάδος και εν ελλείψει τοιούτου εις τινα των εν αυτή ανεγνωρισμένων Τραπεζών ή Ταχυδρομικόν Ταμιευτήριον, εις πίστωσιν συσταθησομένου παρ’ αυτώ Κεφαλαίου υπό τον τίτλον «Δώρον εορτών Φορτοεκφορτωτών» λαμβάνων παρ’ αυτού σχετικήν απόδειξιν ην επισυνάπτει εις την παρ’ αυτού τηρουμένην συνοπτικήν κατάστασιν και απόδειξιν εισπράξεως. Αι εκδιδόμεναι παρά του Προέδρου της ΕΡΦ ή του αρμοδίου οργάνου αποδείξεις εισπράξεως των πόρων αυτού, μετά των συνοπτικών καταστάσεων και εκδοθεισών παρά της Τραπέζης αντιστοίχων αποδείξεων καταθέσεών των εις ταύτην, τίθεται υποχρεωτικώς άπαξ του μηνός υπ’ όψει της Επιτροπής Ρυθμίσεως φορτ/σεων υπ’ ευθύνη του Προέδρου αυτής. 5.Εκ του υπό της προηγουμένης παραγράφου κεφαλαίου δώρου εορτών, δικαιούνται κατά τας περιόδους Πάσχα και Χριστουγέννων πλήρους ή Τμήματος δώρου, οι εργασθέντες κατά τα οριζόμενα κατωτέρω προ των εορτών Πάσχα και Χριστουγέννων χρονικά διαστήματα μόνιμοι και επίκουροι των εν παρ. 1 της παρούσης κατηγοριών  εργαζομένων, αναλόγως των αντιστοιχουσών δια τα χρονικά ταύτα διαστήματα, ημερών εργασίας αυτών, επί τη βάσει των στοιχείων του ΙΚΑ ή των τοιούτων της οικείας Επιτροπής Ρυθμίσεως Φορτ/σεων. 6.Δι’ αποφάσεων των οικείων Επιτροπών Ρυθμίσεως Φορτ/σεων καθορίζεται το καταβλητέον δι’ έκαστον των δικαιούχων χρηματικόν ποσόν δώρου, επί τη βάσει των εισπραχθέντων παρά της κατηγορίας του (Σωματείου) υπέρ του Κεφαλαίου δώρου πόρων κατά το διαμεσολαβούν από 20 Δεκεμβρίου μέχρι της Μ. Δευτέρας του επομένου έτους διάστημα, προκειμένου περί του δώρου του Πάσχα και από της Μεγάλης Τρίτης μέχρι και της 19 Δεκεμβρίου εκάστου έτους χρονικόν διάστημα, προκειμένου περί του δώρου των Χριστουγέννων, των αποθεματικών κεφαλαίων του δώρου και των ημερών εργασίας εκάστου εις τα ως ανωτέρω χρονικά διαστήματα, του καταβλητέου, εν πάση περιπτώσει χρηματικού ποσού δώρου, μη δυναμένου να υπερβή το ήμισυ των μέσων μηνιαίων αποδοχών του, του δια το Πάσχα οριζομένου χρονικού διαστήματος (20 Δεκεμβρίου μέχρι Μ. Δευτέρας επόμενου έτους) και το σύνολον των μέσων μηνιαίων αποδοχών του, του δια τα Χριστούγεννα οριζομένου τοιούτου (Μ. Τρίτη μέχρι και της 19 Δεκεμβρίου εκάστου έτους). 7.Δι’ ητιολογημένων αποφάσεων των Επιτροπών Ρυθμίσεως Φορτ/σεων, υποκειμένων εις την έγκρισιν ημών δύναται να διατίθεται ποσόν μέχρι του 1/3 των αποθεματικών εκάστου Κεφαλαίου δώρου των τυχόν υφισταμένων μετά την εκάστοτε διανομήν του δώρου, είτε δια την παρά των εργατών προμήθειαν εργαλείων διευκολύνσεως της εργασίας των, είτε προς κατασκευήν επαγγελματικών εγκαταστάσεων (αιθουσών αναμονής, αποδυτηρίων κλπ.) είτε ομοιομόρφων στολών εργασίας, είτε τέλος προς αντιμετώπισιν περιοδικής ανεργίας. 8.Αι δαπάναι διοικήσεως των κεφαλαίων δώρου (προμήθεια εντύπων, γραφικής ύλης κλπ. και αποζημίωσις ή έξοδα κινήσεως των εντεταλμένων με την είσπραξιν, διαχείρισιν και κατανομήν του δώρου οργάνων), καθορίζονται δι’ αποφάσεως των οικείων Επιτροπών Ρυθμίσεως Φορτ/σεων και βαρύνουν τον λογαριασμόν αυτού μη δυνάμεναι να υπερβώσι εν ουδεμιά περιπτώσει το ποσοστόν 2% των τακτικών εισπράξεων αυτού. Τα καταβαλλόμενα εκ του Κεφαλαίου δώρου Φορτ/τών έξοδα κινήσεως εις δημοσίους υπαλλήλους, υπόκεινται εις τους περιορισμούς και την διαδικασίαν του Ν.Δ. 4021/1959. (Αντί της σελ. 424,05) Σελ. 424,05(α) 305-041 Φορτοεκφορτώσεις 20.Η.α.18 Η ανάληψις εκ της Τραπέζης του εκάστοτε αναλογούντος χρηματικού ποσού δια την καταβολήν του δώρου και λοιπών δαπανών ενεργείται βάσει επιταγών ή χρηματικών εντολών, υπογραφομένων υπό του Προέδρου της Επιτροπής και ενός εκ των μελών της οριζομένου δι’ αποφάσεως αυτής  συνοδευόμενων δια σχετικού πρακτικού της Επιτροπής ταύτης περί εγκρίσεως της τοιαύτης δαπάνης. 9.Εις ους λιμένας δεν υφίσταται Επιτροπή Ρυθμίσεως Φορτ/σεων αλλά η ρύθμισις της εργασίας και ο καθορισμός της αμοιβής των εις φορτ/σεις εργαζομένων ενεργείται κατά το άρθρ. 37 του Νόμ. 3239/55, το υπό της παρούσης οριζόμενον Κεφάλαιον Δώρου Φορτ/τών, διοικεί και διαχειρίζεται Επιτροπή αποτελουμένη εκ του Προϊσταμένου της οικείας Λιμενικής Αρχής, εξ ενός αντιπροσώπου των εργοδοτών και ενός αντιπροσώπου των φορτ/τών οριζομένη δι’ αποφάσεως του οικείου Νομάρχου, αι δε σχετικαί εντολαί αναλήψεως χρηματικών ποσών εκ της Τραπέζης υπογράφονται υπό πάντων των μελών αυτής. 10.Οι συνιστώμεναι δι’ αποφάσεων των οικείων Νομαρχών Εξελεγκτικαί Επιτροπαί των Κ.Α.Φ. ενεργούν και τον έλεγχον της διαχειρίσεως των Κεφαλαίων Δώρου Φορτ/τών υποβάλλουσαι το εν προκειμένω πόρισμα αυτών εις τον οικείον Νομάρχην. Όπου δεν υφίσταται ΚΑΦ τον έλεγχον της διαχειρίσεως του Κεφαλαίου Δώρου ενεργεί τριμελής Επιτροπή αποτελουμένη εξ ενός δημοσίου υπαλλήλου, ενός εκπροσώπου των εργοδοτών και ετέρου των φορτ/τών, οριζομένη κατ’ έτος δι’ αποφάσεως του οικείου Νομάρχου προς ον υποβάλλει την εν προκειμένω έκθεσιν και πόρισμα αυτής. Η παρούσα δημοσιευθήτω δια της Εφημερίδος της Κυβερνήσεως. Η ανωτέρω απόφασις παρατίθεται ως διωρθώθη δια Διορθ. Ημαρτ. εν ΦΕΚ Β΄ 510 της 12 Αυγ. 1966.

[Source: greek_legal_code_raptarchis | Tokens: 7821]